cyanic-selkie/wikianc huggingface dataset:
Koninginnedag
Feiring og festligheter
Tradisjonen har ført til at innbyggerne på denne dagen ikke trenger en tillatelse til å drive med salg på gaten. Dette er grunnen til at det er mange loppemarkeder langs gater og veier i byer og steder denne dagen, som kalles vrijmarkt. Det eneste som kan være underlagt restriksjoner er salg av mat og drikke, dette av sikkerhetsårsaker.
På mange steder holdes det store utendørfestligheter, for eksempel er Amsterdam kjent for det store frimarkedet som tiltrekker seg ca. 500.000 besøkende fra byen selv og hele landet hvert år, mens Den Haag er kjent for KoninginneNach, en utendørs musikkfestival som arrangeres natten mellom 29. og 30. april. Anslagsvis har denne festivalen hatt fra 175 (2003) til 200.000 (2005) besøkende.
Peter Flora
Peter Flora (født 1944) er en tysk politisk sosiolog. Han innehar lærestolen i sosiologi ved Universitetet i Mannheim og er grunnlegger av Mannheimer Zentrum für Europäische Sozialforschung (MZES).
Flora har særlig arbeidet med sammenliknende politikk og historisk sosiologi, innen et felt som spenner fra sosialpolitikk og velferdsstat til makrohistorisk samfunnsforskning. Han er kjent for å gjøre Stein Rokkans arbeider kjent for nye generasjoner av det internasjonale samfunnsvitenskapelige samfunn. Sammen med Derek Urwin og Stein Kuhnle utga han i 1999 en samlet framstilling av Rokkans sentrale teorier og modeller på engelsk, State formation, nation-building, and mass politics in Europe: the theory of Stein Rokkan. I boken Staat, Nation und Demokratie in Europa: Die Theorie Stein Rokkans (2000) formidler Flora Rokkan til et tysk publikum og i Stato, nazione e democrazia in Europa (2002) til det italienske. Hans oversiktsartikkel om Rokkans teorier er også kommet på norsk som "Stein Rokkans makro-modell for politisk utvikling i Europa: et rekonstruksjonsforsøk" (1992).
Flora har videre ytt en viktig innsats i utarbeidelsen av datahåndbøker for Europas politiske utvikling. Den første store slike, der Flora medvirket sammen med andre sentrale statsvitere, var State, economy, and society in Western Europe, 1815-1975: a data handbook in two volumes, som kom med to bind, The growth of mass democracies and welfare states i 1983 og The growth of industrial societies and capitalist economies i 1987. En nyere sentral serie er her den som Flora har vært redaktør for sammen med Franz Kraus og Franz Rothenbacher, nemlig The Societies of Europe: a series of historical data handbooks on the development of Europe from the nineteenth to the end of the twentieth century. Serien har i sine bind dekket Trade Unions in Western Europe since 1945 (2000), Elections in Western Europe since 1815: electoral results by constituencies (2000), The European population, 1850-1945 (2002), The European population since 1945 (2005), European regions: the territorial structure of Europe since 1870 (2005). Peter Flora var videre redaktør for Growth to limits: the Western European welfare states since World War II (1986), et verk som har vært innflytelsesrikt.
I 1983 holdt Peter Flora Stein Rokkan-forelesningen ved Universitetet i Bergen.
Mohamed Riad Louafi
Mohamed Riad Louafi (født 23. oktober 1987) er en algerisk bryter som konkurrerer i fri stil i 84-kilosklassen. Han representerte landet sitt under Sommer-OL 2012 i London, der han ble utslått i andre runde.
Borgerkrigen i Djibouti
Borgerkrigen i Djibouti (også kjent som Afar-opprøret) var en intern strid i Djibouti mellom regjeringen og den afariske opprørsgruppen Fronten for gjenopprettelsen av enhet og demokrati (engelsk: Front for the Restoration of Unity and Democracy), ofte forkortet til FRUD. Borgerkrigen brøt ut i november 1991 som en reaksjon på at det var få afarer i regjeringen til tross for at afarene utgjorde en stor andel av landets befolkning. FRUD beleiret byene Tadjoura og Obock i den nordlige delen av landet og tok kontrollen over alle militærposter i området.
Kampene fant hovedsakelig sted i den nordlige delen av landet, bortsett fra en kontroversiell hendelse i hovedstaden hvor regjeringsstyrker skjøt mot afarer og tok livet av minst 59 mennesker. I februar 1992 ble franske styrker sendt til det nordlige Djibouti for å hjelpe det djiboutiske forsvaret med å gjenerobre området. Samtidig forsøkte franskmennene å fremforhandle en fredsavtale mellom regjeringen og FRUD, men disse forsøkene slo feil både i november 1992 og i mai 1993.
Den 5. juli satte regjeringen igang en offensiv som gjenerobret området som opprørerne hadde kontrollert. FRUD ble fortrengt, og de nye kamphandlingene førte til at tusenvis av mennesker flyktet til Etiopia.
Jackson (fornavn)
Jackson er et engelsk mannsnavn som er mye brukt i mange engelsktalende land, blant annet i Australia. Navnet har opprinnelse som et engelsk etternavn.
Utbredelse
Etternavnet Jackson har gammelengelsk opprinnelse, og er dermed kjent fra før år 1000. Navnet er kjent brukt som fornavn i USA på 1800-tallet eller tidligere. I USA har navnet hatt en økende popularitet, og har vært blant de 100 vanligste navnene på guttebarn fra rundt år 2000. Navnet er også svært vanlig som etternavn i USA.
Kjente personer med navnet
Personene i listen er ordnet kronologisk etter fødselsår.
Åke Häger
Åke Häger (født 5. juli 1897 i Mårdaklev i Sverige, død 9. mars 1968 i Lysekil) var en svensk sportsutøver som deltok i de olympiske leker 1920 i Antwerpen.
Häger ble olympisk mester i turn i OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng
Rune
Rune er et mannsnavn med opprinnelse i det norrøne ordet rún som betyr «hemmelighet».
Utbredelse
Rune er et vanlig navn både i Norge og Sverige. Det er også noe brukt i Danmark. Formen Rúni er vanlig på Færøyene.
Navnet er kjent i Norge fra 1300-tallet. Navnet var blant de mest populære navnene på nyfødte gutter i Norge i perioden ca. 1950–1980.
Newton County
Newton County er navnet på seks fylker i USA:
Skyting under Sommer-OL 1980
Skyting under Sommer-OL 1980. Under Sommer-OL 1980 i Moskva var det syv skyteøvelser på programmet. Alle var åpne både for menn og kvinner.
Hedworth Meux
Hedworth Meux (født 5. juli 1856 i London, død 20. september 1929 i Hampshire i England), som opprinnelig het Hedworth Lambton, var en britisk marineoffiser kjent for å bringe varer og utstyr til de britiske styrkene under beleiringen av Ladysmith.
Bakgrunn
Hedworth Meux var sønn av George Lambton, 2nd Earl of Durham og hans hustru Beatrix Frances Hamilton (datter av James Hamilton, 1st Duke of Abercorn). Hedworth Lambton fikk sin utdannelse ved Cheam School før han begynte som kadett i 1870 ombord på HMS Britannia.
Militær
I løpet av de neste 20 årene ble han stadig forfremmet og han fikk mye erfaring fra Øst-India og Middelhavet. Meux var stasjonert langs den egyptiske kysten på tidspunktet for bombingen av Alexandria. Meux var en nær venn av den daværende prinsen av Wales, senere Edward VII. I 1897 ledet han en av de største krigsskipene på den tiden, HMS Poweful, på en reise til Kina. På hjemturen til Storbritannia i 1899 ble Meux beordret til byen Durban i Sør-Afrika på et viktig tidspunkt under den andre boerkrig som begynte i 1898. Meux stoppet også ved Mauritius, og på eget initiativ plukket han opp en hel bataljon soldater som var utstasjonert der.
I april 1910 giftet Meux seg med enken etter Henry Cadogan kort tid etter at han kom tilbake til England fra hans reise til Kina, og kun noen få måneder senere arvet han en betydelig formue da Lady Meux døde. I 1911 endret Meux sitt etternavn ved kongelig konsesjon. Da første verdenskrig brøt ut ble Meux tildelt ansvaret for kommunikasjon over Den engelske kanal, herunder transport fra de britiske styrkene som krysset kanalen på deres vei til Frankrike.
Hedworth Meux holdt noen taler i parlamentet på vegne av den britiske marinen, men han var egentlig ikke interessert i noen form for parlamentarisk arbeid og han pensjonerte seg ved det parlamentariske valget som ble avholdt i desember 1918.
Den gode jord (film)
Den gode jord (originaltittel: The Good Earth) er en amerikansk dramafilm fra 1937, regissert av Sidney Franklin og produsert av Metro-Goldwyn-Mayer. I hovedrollene spiller Paul Muni, Luise Rainer, Walter Connolly, Tilly Losch, Charley Grapewin og Jessie Ralph. Filmen handler om prøvelsene til en kinesisk bonde og hans familie. Manus er skrevet av Talbot Jennings, Tess Slesinger og Claudine West, basert på romanen med samme tittel, skrevet av Pearl S. Buck, fra 1931.
Handlingsreferat
I det nordlige Kina kort tid før første verdenskrig gifter en bonde Wang Lung seg med O-Lan, en slave ved Great House, residensen til den mektigste familien i landsbyen deres. Wang Lung sin økonomi blomstrer. Han kjøper mer land, og O-Lan føder to sønner og en datter. I mellomtiden begynner Great House sin makt å avta. Alt går greit, frem til en tørke går ut over landbruket i området. Økende fattigdom og sult driver familien til randen. O-Lan føder en ny datter. Men hun dreper datteren kort tid etter fødselen for å spare henne for deres tilværelse.
Desperat ønsker Wang Lung råd å selge eiendommen deres for å kjøpe mat, men O-Lan er imot det. I stedet reiser de sørover til en større by på jakt etter arbeid. Familien overlever ved å tigge og stjele. De lengter etter å komme tilbake til gården sin, men de har ikke penger til å kjøpe en okse, frø og nok mat til familien sin. O-Lan slår seg til en pøbel som plyndrer et herskapshus. De finner en pose juveler, og dette gjør at familien kan reise hjem igjen. O-Lan beholder bare to av juvelene for seg selv.
Produksjon
Buck ønsket at filmen skulles spilles inn i Kina med kinesiske skuespillere. De kinesiske myndighetene ville imidlertid få for mye kontroll over filmen dersom den skulle spilles inn der, og det ville bli en dyr og krevende prosess å hente over kinesiske skuespillere til USA. Den kinesisk-amerikanske skuespillerinnen Anna May Wong ønsket å spille rollen som O-Lan, men fikk den ikke. Thalberg bestemte at alle hovedrollene skulle spilles av hvite skuespillere. Asiatiske skuespillere ble brukt i flere av de mindre rollene og Wongs lillesøster, Mary Wong, fikk rollen som den unge bruden. Fleming fikk komplikasjoner etter en operasjon for nyrestein i slutten av 1935 og Sidney Franklin erstattet ham som regissør. Innspillingen startet 28. februar 1936. Filmselskapet hadde gjenskapt en kinesisk gård i Chatsworth i California, med autentiske planter og rekvisitter importert fra Kina. Thalberg døde av lungebetennelse før filmen var fullført. Den ble dedisert til ham og kalt «hans siste store bragd».
Milano–Sanremo 2012
Milano–Sanremo 2012 var den 103. utgaven av klassiker-monumentet Milano–Sanremo. Rittet ble arrangert over 298 km lørdag 17. mars. Simon Gerrans sørget for andre australske seier på rad i rittet.
I tillegg til de 18 ProTeams var de profesjonelle kontinentallagene Acqua & Sapone, Colnago CSF Inox, Colombia-Coldeportes, Farnese Vini Selle Italia, Project 1t4i, Team Type 1 og Utensilnord-Named invitert.
Liste over Colombias presidenter
Colombias president (offisiell spanskspråklig tittel: Presidente de la República de Colombia) er landets stats- og regjeringssjef.
Colombia inngikk mellom 1819 og 1831 i Gran Colombia. Da denne føderasjonen ble oppløst fikk nåværende Colombia navnet Ny-Granada, deretter Confederación Granadina, siden Colombias forente stater og i 1886 ble det nåværende navnet Republikken Colombia tatt i bruk. Nåværende Panama var en provins i Colombia fram landet ble selvstendig i 1903.
Colombias forfatning er fra 1991. Presidenten velges for en periode på fire år, og kan gjenvelges én gang.
Gnumeric
Gnumeric er et regneark lisensiert under GNU General Public License. Det finnes i flere språk, bl.a. norsk.
Agnes Brun-Lie
Agnes Marie Knudtzon Brun-Lie (født 12. januar 1991) er en norsk padler som representerer Oslo Kajakklubb. Hun drev tidligere med langrenn i Njård.
Hun er søster av langrennsløperen Celine Brun-Lie og skiskytteren Thekla Brun-Lie.
Bjørn Johan Nytrø
Bjørn Johan Nytrø (født 30. januar 1962) er en norsk fotballspiller og -trener.
Han spilte 5 kamper for Rosenborg Ballklub, og var i A-stallen i 1985.
Han er i dag spillende trener for Fram Fotball, og spiller fortsatt av og til kamper på lavere nivå.
Fylkesvei 5596
Fylkesvei 5596 (Fv91) går mellom Bruland og Strandosen i Øvrelavikdalen i Høyanger kommune. Veien er 5,4 km lang.
Al-Nashashibi-slekten
al-Nashashibi-klanen (arabisk: النشاشيبي) er en fremtredende familie av palestinske notabiliteter. Nashashibiene menes å være av kurdisk-circassisk opphav. I slekten er det prominente muslimer som er landeiere, handelsfolk, regjeringstilnyttede og også mange fremtredende med virke i sine borgerlige yrker. Familien har alltid vært aktiv i samfunnslivet, og dens medlemmer har alltid sittet i forskjellige palestinske representasjonskomiteer i løpet av den britiske mandatperioden og utover.
Historie
De ankom Palestina da Naser al-Din Muhammad al-Nashashib ble utnevnt til vokter av de to moskéer i 1469 av den mamlukske sultanen Qaitbay. Moskeene det siktes til er al-Aqsa-moskeen i Jerusalem og Ibrāhīmī (Abraham)- moskeen i Hebron. Nasser al-Din krediteres også for å ha blitt den første embedsmann som ved kanaler og rør fikk ført vann til Jerusalem fra Bethlehem. En port til esplanaden i det jerusalemittiske naram er oppkalt etter ham.
Det er på denne politiske arena at Nashashibiene har kollidert med sine største rivaler: al-Husaynī-familien av palestinske notabiliteter, ledet av stormuftīen av Jerusalem, presidenten for Den øverste arabiske komité.
Innenfor den palestinske politiske scene har Nashashibi alltid representert den mer moderate fløy; omvendt var al-Husaynī og allierte klaner utgjort majoriteten og ut den mest ekstremistiske fløy.
Det er av denne grunn at under det store arabiske opprøret mot de sionistiske bosetningene i 1936-39, at «Yishuv», Jewish Agency og de britiske myndighetene selv i hemmelighet finansierte Nashashibi-fraksjonen i håp om at de ville ta kontroll over Den høyere arabiske komité og få slutt på uroen og volden.
Subiaco
Subiaco er en by og en comune i storbyområdet Roma hovedstad, i Lazio, det sentrale Italia, 40 km fra Tivoli langs elven Aniene. Den er en turistattraksjon og et religiøst senter på grunn av dens hellige grotto (Sacro Speco), i St. Benedicts kloster fra middelalderen, og dens St. Scolastica kloster.
De første bøkene som ble trykt i Italia ble produsert her på slutten av 1400-tallet.
Kifjorden (Tromsø)
Kifjorden er en fjord på nordøstsiden av Kvaløya i Tromsø kommune i Troms. Fjorden strekker seg 2,5 kilometer sørover til bunnen av Sørfjorden, som er en liten vik i fjorden. Øst for Sørfjorden ligger en annen vik kalt Nordfjorden. Fjorden har innløp mellom Sjurgamneset i vest og Skjoldholmen i øst. Innerst i Nordfjorden ligger gården Kifjord.
Nissewaard
Nissewaard er en kommune i Nederland i provinsen Zuid-Holland. Kommunen ble til etter en sammenslåing av kommunene Spijkenisse og Bernisse i 2015. Byene Geervliet og Heenvliet ligger i kommunen.
Nygård (Lenvik)
Nygård er en del av byen Finnsnes i Troms. Bydelen ligger ved foten av Gisundbrua på fastlandssiden og huser om lag 350 personer. På Nygård har det vært tettbebyggelse siden 1950-tallet. Bydelen er kjent for sitt maritime miljø. Her ligger hovedkontoret til Refa Frøystad Group (tidl. Fiskernes Redskapsfabrikk), samt kjøpesenteret Refa Brygge. Det er også småbåthavn med gjestebrygge på Nygård. Ved småbåthavna ligger det nybygde boligkomplekset Sjøbu, med 18 leiligheter like ved vannkanten. Nygård tilhører Finnsnes skolekrets. I Nygårdsveien, ovenfor Refakaia ligger Berglia barnehage, som er bydelens eneste.
Fylkesvei 86 følger Strandveien gjennom søndre Nygård og fortsetter over Gisundbrua. I brukrysset svinger Strandveien av fra fylkesvei 86 og følger fylkesvei 263 (Troms) gjennom nordre Nygård. Sistnevnte fortsetter videre nordover langs Gisundet mot Trollvik, Bjorelvnes og Tennskjær.
Håndball under Sommer-OL 1988
Håndball under Sommer-OL 1988. Håndball var med på det olympiske programmet for sjette gang under OL 1988 i Seoul. Tolv herrelag og åtte kvinnelag deltok. Sovjetunionen vant gullmedaljene i herreturneringen og Sør-Korea vant dameturneringen.
Sjefen over alle sjefer
Sjefen over alle sjefer er et musikkalbum av Asgeir Borgemoen, utgitt i 2001.
Albumet lå ni uker på VG-lista og endte med 13.-plass som beste plassering.
Alfio Basile
Alfio Rubén Basile (født 1. november 1943 i Bahía Blanca), kjent som «Coco», er en argentinsk fotballtrener, tidligere spiller. Fra september 2006 ble han utpekt til trener for, da han etterfulgte José Pékerman.
Han trente også Argentina i perioden 1990–1994.
Jorge Salas Chávez
Jorge Alberto Salas Chávez (født 17. juli i 1914 i Buenos Aires) var en argentinsk seiler som deltok i flere olympiske leker; 1948 i London, 1956 i Melbourne, 1960 i Roma, 1964 i Tokyo og 1972 i München.
Han vant en olympisk sølvmedalje i seiling i OL 1960. Han kom på andreplass i drageklassen sammen med Héctor Calegaris og Jorge del Río Sálas.
Fritt fram (album)
Fritt fram er et musikkalbum med Asgeir Borgemoen, og med innslag av Scott Maurstad, utgitt i 2000.
Osloveien (Ringerike)
Osloveien (1–161, 2–134) er veien mellom Hønefoss og grensen til Hole kommune. Veien begynner ved Kvernbergsund bru og passerer over Eikli opp til Hvervenkastet, der den den blir synonym med europavei 16 fram til kommunegrensen. Der skifter veien navn til Holeveien. Holeveien går siden over til å hete Ringeriksveien ved fylkesgrensen mellom Buskerud og Akershus.
Fritt fram (album)
Albumet lå syv uker på VG-lista og endte med 14.-plass som beste plassering og vant Spellemannprisen i kategorien «beste barneplate» i 2000. Dette er Asgeirs debutalbum som soloartist.
Cleonaria
Cleonaria er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små, ensfarget lyst brunlige trebukker. Kroppen er kledt med lys bestøvning. Kroppsformen er avlang.
Utbredelse
Gruppen er utbredt i Sørøst-Asia.
MS «Gula»
MS «Gula» er et lasteskip bygget i 1954 for Fylkesbaatane i Sogn og Fjordane. Skipet gikk for rederiet frem til 1977. Skipet er nå i Ecuador i Sør-Amerika.
Filip Pettersson
Filip Pettersson (født 1991 i Tranås) er en profesjonell ishockeyspiller som spiller for Kongsvinger Knights sitt A-lag.
José Daniel Díaz
José Daniel Díaz (født 22. februar 1989) er en venezuelansk bryter som konkurrerer i fri stil i 84-kilosklassen. Han representerte landet sitt under Sommer-OL 2012 i London, der han ble utslått i andre runde.
AbiWord
AbiWord er et tekstbehandlingsprogram som faller inn under betegnelsen «åpen programvare», det vil si lisensiert under GNU General Public License. Navnet AbiWord kommer fra det spanske ordet abierto, som betyr «åpen», og det engelske ordet word, som betyr «ord». Programmet kjører under Linux, Mac OS X, Microsoft Windows, ReactOS, BeOS, AmigaOS 4.0 (gjennom Cygnix X11 motoren) og andre operativsystemer.
AbiWord ble opprinnelig grunnlagt av SourceGear Corporation som den første delen av AbiSuite. Dette var en del av et prosjekt som gikk ut på å lage en fullstendig kontorpakke som skulle være åpen programvare, men etterhvert kom SourceGear på kommersielle tanker, og i dag er AbiWord et prosjekt som drives av en frivillig gruppe med utviklere.
I prosjektet One laptop per child på MIT blir AbiWord brukt som standart tekstbehandlingsprogram på 100-dollars-datamaskinene. I en planlagt samproduksjon på 100–200 millioner laptoper vil dette programmet bli brukt av barn i utviklingsland.
Når du forsøker å laste ned AbiWord fra nettsiden deres får du beskjed om at programmet ikke er tilgjengelig lenger.
Hybridbil
En hybridbil er en bil som bruker både forbrenningsmotor og elektrisk motor som kraftkilde. Forbrenningsmotoren er som regel en bensin- eller dieselmotor. Normalt veksler bilen på å benytte motorene som kraftkilde, motorene kan også kjøre samtidig dersom bilen trenger mye kraft. Vekslingen mellom motorene skjer normalt automatisk. Den elektriske motoren henter energi fra batterier som lades når forbrenningsmotoren i bilen går, når bilen bremser ned eller fra en generator (i serie-parallellhybrider).
Når bilen kjører sakte framover benyttes den elektriske motoren til framdrift dersom elektrisk energi er tilgjengelig. Under slike forhold har forbrenningsmotoren lav virkningsgrad. Når bilen står stille stoppes forbrenningsmotoren helt dersom det ikke er behov for lading av batteriene.
Hybridbilens fordeler
Hybridbiler kan deles inn i tre typer, avhengig av de teknologiske løsningen som er valgt:
Også skip lages som hybrid.
Plug-in hybrid
En plug-in hybrid skiller seg fra en andre hybridbiler ved at batteriene kan lades fra strømnettet i tillegg til at de lades av bilens generator. Lading fra strømnettet kan redusere utslippet fra bilen ytterligere, særlig ved kortere turer som kan kjøres uten at forbrenningsmotoren starter. Som for elektriske biler avhenger miljøeffekten imidlertid av hvordan strømmen produseres og at batteriene lades hyppig. Ellers vil plug-in-hybrider ha høyere forbruk av fossilt drivstoff enn hybridbiler på grunn av at vekten av batteripakken er langt høyere.
Salgsutvikling i Norge
I 2014 økte markedsandelen til 8% med 11 565 enheter. Økningen fra foregående år var 18,1%. 1 678 av hybridbilene var ladbare.
I 2015 ble det registrert 18 711 hybridbiler, en økning på 60% fra året før. Markedsandelen var 12,4%. 7 964, tilsvarende 41%, var ladbare.
I 2016 økte salget av hybridbiler til 37 922 en økning på 103% fra 2015. Av disse var 20 663, tilsvarende 54% ladbare. Hybridbilene totalt nådde en markedsandel på 24,5 %.
I 2017 hadde personbilene med hybriddrift 31,3% markedsandel og totalt ble det solgt 49 736 hybridbiler i Norge. 29 236 av personbilene med hybriddrift var ladbare, tilsvarende 58,8%.
I 2018 hadde personbilene med hybriddrift 29% markedsandel, og totalt ble det solgt 42 869 hybridbiler i Norge. 26 546 av disse var ladbare, tilsvarende 61,9%.
I 2019 hadde personbilene med hybriddrift 25,9% markedsandel, og totalt ble det solgt 36 842 personbiler med hybriddrift. 19 295 av disse var ladbare, tilsvarende 52,4%.
Slattenpatte
Slattenpatte (også slattenlangpatte eller Slage Langpatte) er navnet på et overnaturlig, kvinnelig vesen i dansk folketro.
Slattenpatte er en trollkvinne med så lange bryster at hun kan kaste dem over skuldrene. Hun ses gjerne med et barn på ryggen, som kan die henne mens hun løper omkring. Det fortelles videre at hun ved nattetid jages av kong Valdemar på en sort eller hvit hest, sammen med tre hunder med rødglødende tunger.
Ravel Morrison
Ravel Ryan Morrison (født 2. februar 1993) er en engelsk-jamaikansk fotballspiller som spiller for den amerikanske klubben D.C. United.
Slattenpatte
En figur med samme attributter kjennes også fra det tyske språkområde som Langtüttin. Hun løper etter barn og byr dem å die av sine bryster; fra det ene flyter det melk, fra det annet puss.
Kunstneriske fremstillinger
I Vejlø kirke ved Næstved på Sjælland har billedskjærer Abel Schrøder plassert en slattenpattlignende figur med dyrehode og hale som bærer av prekestolen. Billedhuggeren Bjørn Nørgaard skapte i 2010 skulpturen Slattenpatten og hendes døtre fra Rønnebæksholm som står på Axeltorv i Næstved.
Ravel Morrison
Den 26. oktober 2010 fikk han sin offisielle debut for Manchester Uniteds førstelag, hjemme mot Wolverhampton Wanderers i en ligacupkamp som Manchester United vant 3-2 etter en sen scoring av Javier Hernandez. Morrison kom inn som innbytter for Park Ji-Sung.
I mai 2011 var Ravel Morrison med på Manchester Uniteds ungdomslag som vant FA Youth Cup, med finaleseier over Sheffield United. Finalen i FA Youth Cup spilles over to kamper, og Morrison scoret to mål i kamp nummer to som United vant 4-1. Resultatet sammenlagt ble 6-3.
I januar 2012 signerte Ravel Morrison en 3,5 års lang kontrakt med West Ham United FC.
Ravel Morrison hadde et vellykket låneopphold i Birmingham City FC før han retunerte til West Ham United FC foran 2013-2014 sesongen. I denne perioden spilte han under Lee Clark som Ravel ga mye av æren for at han hadde lagt sine utenomsportslige utspring bort.
Han ble lenge regnet som et av de største talentene i Europa og var ifølge Alex Ferguson det største talentet Manchester United hadde produsert siden Paul Scholes.
Klostridieinfeksjoner hos sau
Klostridieinfeksjoner hos sau er sauesykdommer som skyldes bakterier i slekten Clostridium. Sentralt står C. perfringens som blant annet gir pulpanyresyke og C. tetani som forårsaker stivkrampe. Mange av disse bakteriene finnes naturlig i miljøet og til og med i friske sauer, men under visse forhold formerer bakteriene seg hurtig og danner giftstoffer. Mange av sykdommene lar seg ikke behandle og fokus må derfor være på forebygging, inkludert vaksinering. Noen av bakteriene kan gå inn i en hardfør sporeform og overleve i jord i flere år, slik at de samme gårdene eller beitene får gjentatte problem med sykdommen. Dette inkluderer stivkrampe, black disease og bråsott.
Enterotoksemi hos voksne sauer
Begrepet enterotoksemi (enterotoxemia) omfatter de sykdommene der C. perfringens skiller ut giftstoffer som fører til brå død. Dette inkluderer både Pulpanyresyke og Struck, men 'enterotoxemia' brukes spesielt når sykdommen angriper voksne dyr. C. perfringens type D fører til enterotoxemia hos voksne dyr og pulpanyresyke hos unge, mens type C forårsaker struck hos årsgamle lam. Type B som forårsaker lammedysenteri regnes vanligvis ikke inn under enterotoxemia.
Pulpanyresyke
C. perfringens type D blomstrer typisk opp i tarmen ved brå fôrskifter, som når store lam kaster seg over friskt gress med lettfordøyelige karbohydrater og proteiner, etter å ha blitt sluppet ut for første gang om våren. Lammet dør vanligvis brått, uten at man rekker å observere andre symptomer. Forebygging inkluderer vaksine.
Hjernemargsår (fokal symmetrisk encefalopati, FSE)
Hjernemargsår er en sentralnervøs form av pulpanyresyke. Det skyldes epsilon-toksin produsert av C. perfringens type D. Affiserte dyr får unormal atferd, ulike sentralnervøse symptomer og kan bli blinde. Ved obduksjon finner man mikroskopiske blødninger i basalhjernen og nyreforandringer som minner om pulpanyre.
Struck
Struck betegner en sykdom der C. perfringens type C angriper lam som er over ett år gamle. Den angriper lam som gresser på høykvalitets eng sent på vinteren og tidlig på våren og symptomene er generelle enterotoxemia symptom. Struck kan ikke behandles, men som for pulpanyresyke finnes det effektive vaksiner. Struck er et sjeldent fenomen i Norge, mens visse områder i eksempelvis Storbritannia er mer utsatt. Straiton nevner Romney Marsh, nordlige Wales og Lothian som spesielt utsatt.
Stivkrampe
Stivkrampe hos sau gir en stivhet i musklene som gjerne starter i kjeven og sauens bakpart. Stivheten brer seg til hele kroppen i løpet av få dager og musklene kjennes harde. Sauen er overfølsom for berøring, kjevene går i lås og den har problem med å senke hodet. Feber kan også forekomme og de fleste syke dyr dør. Sykdommen skyldes en infeksjon av C. tetani gjennom et sår. Bakterien produserer to giftstoff der de ene angriper nervesystemet. Den er naturlig forekommende og kan komme til hos lam ved navleinfeksjon eller på grunn av øremerking eller kastrering. Hos voksne dyr gir stikksår, uhell ved klipping og fødselshjelp risiko for infeksjon. Spesielt er sår bak og under på dyret utsatte. Behandling av akutte tilfeller og angrepne lam bør avlives. Sauer med milde symptomer kan også forekomme. Disse går bare med stiv gange noe som kan forveksles med effekten av kastrering eller lamming. Disse kan greie seg uten behandling eller behandles med penicillin. Forebygging mot stivkrampe inkluderer kombinasjonsvaksiner mot stivkrampe og pulpanyresyke og godt renhold.
Bråsott
Skyldes C. septicum. Døden inntreffer få timer etter at symptomene melder seg. Unge dyr i nedbørsrike kyststrøk er utsatt, men vaksine foreligger.
Black disease
Black disease, også kalt nekrotiserende hepatitt skyldes en infeksjon av C. novyi type B som formerer seg i skadd vev i leveren. Sykdommen henger sammen med at sauen har fått en Leverikteinfeksjon med den store leverikten Fasciola hepatica. Skaden leveren får av unge leverikter gir grobunn for bakterien. Denne formerer seg og skiller ut giftstoff som tas opp i blodet. Utbrudd av black disease vil derfor ofte falle sammen med høysesongen for leverikter, som er høst og tidlig vinter i Storbritannia. Sykdommen er ukjent eller lite vanlig i Norge, men er ellers utbredt alle steder der leverikter og sauer finnes i samme område.
Som vanlig for klostridieinfeksjoner kan første symptom være brå død, men tidlige symptom vil være at sauen ikke greier å følge med flokken og kollapser med åndenød om den drives framover. Man kan også finne sauen tilsynelatende sovende, liggende på magen med hodet bøyd rundt til siden. Sauen vil være overfølsom for høye lyder og vise rykninger i øyne og ører. Koma og død følger få timer senere. Karakteristiske tegn er grågule merker på leveren, strå-farget væske i hjerteposen og væske i mage og lunge områdene. Blodårene i det subkutane vevet sprekker oftest, slik at nærliggende hud får svarte flekker, derav navnet black disease
Behandling er nytteløst, men resten av flokken bør få black disease serum som forebygging. Alle sauer som går i områder med leverikter må vaksineres og denne forebyggingen kan kombineres med bekjempelse av leverikten og sneglene som er mellomvert for den.
Klostridieinfeksjoner i sår
I tillegg til stivkrampe finnes det andre clostridium bakterier som ved å infisere sår kan forårsake noen sykdommer med innbyrdes nokså like symptomer. Hos Tollersrud brukes samlebetegnelsen gassgangren mens Straiton skiller ut malignt ødem (malignant oedema) og blackleg eller blackquarter som to tilstander som er separat fra gassgangren. (Post-parturient gas gangrene) Andre synonym er gassødem og raslesjuke.
Bakterien infiserer sår, gjerne sår som har oppstått etter fødselshjelp. Såret er illeluktende med en diffus vidstrakt hevelse. Hevelsen vil først være myk og varm, men senere bli stram og hard. Berører man hevelsen vil man høre en knitrelyd som skyldes gass som er produsert av bakterien. Dette kalles crepitation. Straiton beskriver det som at det føles som om dyret har mønstret tørkepapir under huden, men bemerker at dette symptomet kan være fraværende hvis bare C. novyi er involvert.
Dyret vil ha høy feber og dør innen få dager. Penicilin eller bredspektret antibiotika kan redde dyret, men sykdommen er vanligvis kommet for langt innen man oppdager symptomene. Vaksinering og god hygiene, spesielt under fødselshjelp, men også i forbindelse med klipping, er viktige tiltak for å forebygge.
Ifølge Straiton er de følgende bakteriene involvert:
Malignt ødem
Oftest C. septicum
Det er kjent at enkelte beiter eller gårder kan være hardere rammet av blackleg enn andre. Dette skyldes C. chauvoei, som flere andre av de nevnte bakteriene, finnes naturlig i fordøyelsessystemet hos dyr og at et høyt beitetrykk dermed vil føre til høye konsentrasjoner av C. chauovei sporer på beitet. Straiton bemerker at blackleg/blackquarter hos sau alltid skyldes en sårinfeksjon, i motsetning til hos storfe, der blackleg kan bryte ut etter å ha inntatt bakterien i fôret. Blackleg er vanlig i New Zealand mens den er nokså sjelden i USA
For malignt ødem er gass i det angrepne området mindre vanlig og man vil finne at musklene fikk en mørkebrun til bortimot svart farge. Likevel er laboratorieundersøkelser den eneste sikre måten å skille malignt ødem fra blackleg.
Botulisme
Botulisme skyldes inntak av fôr som er forurenset med giften fra C. botulinum. Dette kan skyldes at sauen har fått i seg fôr frå silo eller rundballe som er forurenset med dyrerester, typisk mus som er blitt tatt av forhøsteren. Det kan også være et tegn på sultefôrete dyr som prøve å spise alt de kommer over. Heldigvis er det veldig sjelden botulisme hos sau forekommer. Symptomene er at sauen slever og har stiv gange. Etterhvert som nervegiften setter inn vil musklene paralyseres mer og mer, dyret får ustødig gange, problemer med å puste og dyret dør til slutt av kvelning. Sykdommen kan ikke behandles. Forebygging går ut på å gi fôr av god kvalitet og å aldri sulte sauene.
Andre klostridieinfeksjoner
man mistenker at C. sordelli kan være involvert i løpemagesykdom som en av flere bakterier.
Litteratur
Synnøve Vatn, Lisbeth Hektoen, Ola Nafstad "Helse og Velferd hos sau" 1. utgave, Tun Forlag (2008) ISBN 978-82-529-3180-8
Axel V. Ullmann
Axel Vilhelm Ullmann (født 6. februar 1880 i Kragerø, død 6. desember 1967 i Oslo) var journalist og arkivar. Han var ansatt i Statsarkivet i Oslo fra 1916 og var der til han ble pensjonert. Han var statsarkivar fra 1932 til 1950.
Sjokoladekake
Sjokoladekake er en kake laget av sjokolade og en variasjon av andre ingredienser. Sjokoladekake serveres ofte ved fødselsdager, brylluper og andre sammenkomster.
Riksdagsvalget i Sverige 2010
Riksdagsvalget i Sverige 2010 ble avholdt søndag 19. september 2010. I valget ble medlemmer av den svenske nasjonalforsamlingen, Sveriges riksdag, for perioden 2010 til 2014 valgt. Den nye riksdagen samles 4. oktober, og dette er også fristen for å danne ny regjering.
Regjeringsalternativer
Valget sto mellom to blokker som utgjorde regjeringsalternativer: Den sittende borgerlige regjeringen, Alliansen, bestående av Moderaterna, Centerpartiet, Folkpartiet og Kristdemokraterna, mens den andre blokken, De rödgröna, besto av Socialdemokraterna, Miljöpartiet og Vänsterpartiet.
Nye momenter ved dette valget
Før valget ble det sagt at Riksdagsvalget kunne bli historisk av tre årsaker:
Valgdagen
Valget fant sted søndag 19. september 2010 mellom kl. 08.00 og kl. 20.00. Det hadde vært anledning til å avgi forhåndsstemmer fra 1. september mens svenske ambassader og konsulater i utlandet tok imot stemmer allerede fra 26. august.
Samtidig med riksdagsvalget var det også valg på kommunfullmäktige og landstingsfullmäktige, som tilsvarer kommunestyrer og fylkesting i Norge.
Valgresultater
De foreløpige sluttresultatene som inkluderer alle stemmene fra valgdagen, samt forhåndsstemmene og stemmene fra utlandet ble klarte torsdag 23. september. Disse avvek noe fra foreløpige resultatene fra valgnatten.
Siden skal alle stemmene kontrolltelles og det endelige valgresultatet med endelig mandatfordeling, herunder fordelingen på personer innen partiene, skal etter planen være klart til godkjennelse 29. september.
Dette kan føre både til at opptellingen kan gå til gjennomprøvning av Valgprövningsnämnden. Da vil det ikke bli klart for endelig godkjenning før i november. Det er også en mulighet at det må foretas omvalg.
Foreløpige valgresultater, før endelig kontrolltelling og godkjenning:
* Andre partier/lister:
De øvrige 11 314 stemmene (0,19 %) gikk til lister som fikk rundt 1 500 eller færre stemmer (bl.a. 1 564 stemmer til Landsbygdsdemokraterna som det 4. største politiske partiet utenfor Riksdagen).
Situasjonen etter valget
Valgresultatet som foreløpig innebærer at Alliansen ble den største politiske blokken uten egen majoritet, førte til at statsminister Fredrik Reinfeldt på valgnatten inviterte Miljöpartiet til samtaler. Dette ble imidlertid først avvist. Men 27. september meddelte partiet at det, etter samtaler med Fredrik Reinfeldt, kunne tenke seg et samarbeidet med den borgerlige regjeringen i enkeltsaker, slik som innvandringspolitikk. Slik ønsket de å nøytralisere Sverigedemokraternas innflytelse i slike saker. Men partiet understreket at det ikke hadde noen interesse av å bli regnet som et samarbeidsparti til Alliansen.
Socialdemokraterna:
Christer Adelsbo • Carina Adolfsson Elgestam • Ann-Christin Ahlberg • Urban Ahlin • Johan Andersson • Phia Andersson • Ann Arleklo • Luciano Astudillo • Lennart Axelsson • Ibrahim Baylan • Håkan Bergman • Hannah Bergstedt • Bo Bernhardsson • Patrik Björck • Catharina Bråkenhielm • Sven-Erik Bucht • Clas-Göran Carlsson • Gunilla Carlsson i Hisings Backa • Mikael Damberg • Adnan Dibrani • Susanne Eberstein • Hans Ekström • Tomas Eneroth • Christer Engelhardt • Kerstin Engle • Matilda Ernkrans • Kenneth G. Forslund • Isak From • Agneta Gille • Marie Granlund • Monica Green • Roza Güclü Hedin • Jonas Gunnarsson • Billy Gustafsson • Kerstin Haglö • Lena Hallengren • Arhe Hamednaca • Jörgen Hellman • Caroline Helmersson Olsson • Shadiye Heydari • Hans Hoff • Peter Hultqvist • Carina Hägg • Kent Härstedt • Berit Högman • Leif Jakobsson • Eva-Lena Jansson • Peter Jeppsson • Ann-Kristine Johansson • Lars Johansson • Morgan Johansson • Ylva Johansson • Peter Johnsson • Mattias Jonsson • Håkan Juholt • Anders Karlsson • Annelie Karlsson • Sara Karlsson • Yilmaz Kerimo • Kurt Kvarnström • Katarina Köhler • Jan-Olof Larsson • Lars Mejern Larsson • Désirée Liljevall • Åsa Lindestam • Elin Lundgren • Fredrik Lundh Sammeli • Johan Löfstrand • Louise Malmström • Carina Moberg • Pyry Niemi • Ingemar Nilsson • Jennie Nilsson • Kerstin Nilsson • Kristina Nilsson • Pia Nilsson • Marie Nordén • Ingela Nylund Watz • Carina Ohlsson • Fredrik Olovsson • Hans Olsson • Jasenko Omanović • Christina Oskarsson • Leif Pagrotsky • Veronica Palm • Peter Persson • Helene Petersson • Helén Pettersson • Leif Pettersson • Raimo Pärssinen • Carin Runeson • Mona Sahlin • Gunnar Sandberg • Ardalan Shekarabi • Eva Sonidsson • Maria Stenberg • Thomas Strand • Gunilla Svantorp • Per Svedberg • Suzanne Svensson • Björn von Sydow • Anna-Lena Sörenson • Olle Thorell • Tommy Waidelich • Anna Wallén • Börje Vestlund • Maryam Yazdanfar • Anders Ygeman • Christina Zedell • Karin Åström • Krister Örnfjäder • Sven-Erik Österberg • Thomas Östros
Miljöpartiet:
Agneta Börjesson • Agneta Luttropp • Annika Lillemets • Bodil Ceballos • Esabelle Dingizian • Gunvor G. Ericson • Gustav Fridolin • Helena Leander • Jabar Amin • Jan Lindholm • Jonas Eriksson • Kew Nordqvist • Lise Nordin • Magnus Ehrencrona • Maria Ferm • Mats Pertoft • Mehmet Kaplan • Per Bolund • Peter Eriksson • Peter Rådberg • Stina Bergström • Tina Ehn • Ulf Holm • Valter Mutt • Åsa Romson
Vänsterpartiet:
Lars Ohly
Kristdemokraterna:
Anders Andersson • Lars-Axel Nordell • Désirée Pethrus • Roland Utbult
Referanser
Riksdagen
Turbo compressor noz injection
Turbo compressor noz injection er et musikkalbum med Asgeir Borgemoen, utgitt i 2002.
Albumet lå to uker på VG-lista og endte med 28.-plass som beste plassering.
Annfrid
Annfrid er et skandinavisk kvinnenavn dannet som en variant av Arnfrid, en nyere norsk form av det norrøne navnet Arnfríðr. Navneleddet arn betyr «ørn», og fríðr betyr «vakker». Arfridh, Arnfridh, Ænfridh, Ærinfridh, Ärnfrid og Ärnfridh er gammelsvenske former av navnet.
Utbredelse
Navnet Arnfríðr er kjent brukt på Island fra rundt år 900. Annfrid er kjent brukt i Norge fra rundt år 1500. Formen Arnfrid er dokumentert brukt i Norge først i 1888.
Kjente personer med navnet
Personene i listen er ordnet kronologisk etter fødselsår.
Sture Ericsson-Ewréus
Sture H. Ericsson-Ewréus (født 15. januar 1898 død 30. september 1945) var en svensk sportsutøver som deltok under de olympiske leker 1920 i Antwerpen.
Ericsson-Ewréus ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng
VM i fekting 2019
VM i fekting 2019 ble arrangert i Budapest i Ungarn fra 15. til 23. juli 2019.
Keiser Lizong av Song
Keiser Lǐzōng av Sòng (kinesisk: 宋理宗; hanyu pinyin: Sòng Lǐzōng; født 26. januar 1205, død 16. november 1264), født Zhào Yún (趙昀), var den fjortende keiseren det kinesiske Song-dynastiet og den femte keiseren for Det sørlige Sòng-dynastiet fra 17. september 1224 til sin død 16. november 1264. Hans tempelnavn Lǐzōng betyr "Fornuftig forfader."
Bakgrunn
Selv om han var en etterkommer av Song-grunnleggeren keiser Taizu av Song og dermed en del av dynastiets keiserfamilie, var han ikke regnet med i arverekkefølgen siden hans familie ikke hadde noen politisk status. Faren hans var Zhao Qilao. Det var Shi Miyuan, som i mange år var statsminister, som samarbeidet med enkekeiserinne Yang for å få satt Zhào Yún på tronen.
Ny-Hellesund
Ny-Hellesund er ei uthavn i Søgne i Kristiansand kommune i Agder fylke, bestående av tre hovedøyer med gode havne- og innseilingsforhold. Øyene heter: Monsøya, Helgøya og Kapelløya.
Keiser Lizong av Song
Bakgrunn
Under keiser Ningzongs regjeringstid påbegynte mongolene sin invasjon av Kina. Ögedei khan foretok noen angrep på 1230-tallet i Sichuan, og i 1253 beordret Möngke khan sin bror Khubilai til å invadere de vestre delene av Songdynastiet, og kongeriket Dali ble erobret i 1254. Etter omfattende forberedelser angrep de Songdynastiet igjen i 1258. Imidlertid ble Möngke syk og døde i 1259 i Sichuan, og invasjonsplanene ble avbrutt for flere år fremover.
Keiser
Lǐzōngs lange styre gjorde lite for å forbedre Sòng-dynastiets pressede situasjon. Han var ikke interessert i politikk, og i sitt første tiår som hersker lot han sine ministere ta seg av regjeringssakene. Særlig Shi Miyuan var viktig, og han virket en stund som de facto-hersker.
Ny-Hellesund
Ny-Hellesund regnes som en av landets best bevarte uthavner. Fylkeskonservatoren i Vest-Agder igangsatte fredning av kulturmiljøet Ny-Hellesund i 2009. Uthavnen ble fredet ved Kongelig resolusjon den 21. oktober 2016.
Keiser Lizong av Song
Keiser
Etter Shis død i 1233 tok Lǐzōng en kort periode over makten, men begynte igjen snart å si fra seg ansvaret, og lot statsministeren Ding Daquan ta seg av mange saker, mens han selv kunne fremme sine egne interesser. Det ble sagt at Lǐzōng ofte besøkte bordeller og inviterte prostituerte til palasset, noe som hans lojale ministere motsatte seg.
Ny-Hellesund
Kapelløya
Kapelløya (Kabeløya på gamle sjøkart) ble kalt «Vester Heløe» frem til 1640. Navneendringen har sammenheng med at det ble bygd et kapell her som stod frem til 1760. I tilknytning til kapellet var det kirkegård hvor «strandvaskere», dvs sjøfolk som drev døde i land etter forlis, fikk sitt siste hvilested. Kirkegården var i bruk til 1830. På Kapelløya ligger også «Det kongelige privilegerte gjestgiveri».
Keiser Lizong av Song
Keiser
Uner Lǐzōngs styre ble Jīn-dynastiet nord for Sòng svekket, og ble i 1234 ødelagt av Mongolriket og Det sørlige Sòngs styrker. I 1259 angrep mongolene Sòng, og Sòng-styrkene ble tvunget til å kapitulere, og måtte gi fra seg alle områdene nord for Yangzi til mongolene. Fram til 1279 kom hele Kina til å bli langt under mongolsk styre.
Ny-Hellesund
Kapelløya
Mellom Kapelløya og Helgøya går Olavsundet som etter sagnet ble dannet da Olav den hellige slo med sverdet sitt mot fjellet på flukt fra forfølgere.
Keiser Lizong av Song
Keiser
Lǐzōng fikk ingen barn, og ble etterfulgt av sin nevø, som ble keiser Duzong av Song.
Hans æranavn var:
Stamsund fyr
Stamsund fyr lå i Stamsund i Vestvågøy kommune i Nordland. Fyret ble opprettet 1. januar 1859 og var et fiskefyr. Det ble nedlagt og erstattet av ei fyrlykt i 1943.
Ny-Hellesund
Helgøya
På Helgøya ligger eiendommen «Havbugta» hvor forfatteren Vilhelm Krag tilbragte store deler av året fra 1917 og frem til han døde 10. juli 1933.
Helgøya er også kjent for de store vardene på toppen av øya; silhuetten av disse gjorde uthavna identifiserbart fra sjøen. Motivet var Søgnes kommunevåpen.
Monsøya
På Monsøya, som er den største av de tre øyene, ligger «Vilhelm Krags brygge». Brygga stod ferdig i 1939 som et uvanlig, men nyttig minnesmerke over forfatteren som hadde en eiendom i Ny-Hellesund først fra 1904 til 1906 og siden bodde store deler av året i uthavnen.
I det gamle skolehuset på Monsøya etablerte skuespilleren Knut Walle Udhavn Teater hvor han i en årrekke spilte monologer for 30 tilskuere per forestilling.
Høsten 2006 var gården til Kåre Karlsen på Monsøya sted for innspilling av TV2 sin realityserie, Farmen.
Oskar Lafontaine
Oskar Lafontaine (født 16. september 1943 i Saarlautern-Roden i Tyskland) er en tysk politiker, opprinnelig for SPD, siden for WASG og die Linke. Han var fra 1998 til 1999 føderal finansminister i Gerhard Schröders første regjering. Fra 1985 til 1998 var han ministerpresident i Saarland og fra 1995 til 1999 formann for SPD.
Ny-Hellesund
Historie
Ny-Hellesund var en viktig havn i seilskutetiden med gjestgiveri, handel, fiske og hummerfangst. Stedet hadde losstasjon og tollstasjon. Gjestgiveriet fikk kongelig bevilling i 1690. Huset som i dag er kjent som det kongelige privilegerte gjestgiveriet, hadde privilegier fra 1766. Tidligere var privilegiet knyttet til eiendommen "Tønvold" ved St. Olavs strand. Slektene Falck, Reymert og Langfeldt er særlig knyttet til de gamle gjestgiveriene i Ny Hellesund. Losvesenet i Norge ble organisert på 1720-tallet og det ble opprettet losstasjon i Ny-Hellesund. Behovet for lokalkunnskap i manøvreringen fremgår også av dagens farvannsbeskrivelse: «Svært urent farvann med mange holmer og skjær. Relativt åpent farvann mellom de større øyene. Utenom disse løpene er farvannet vanskelig manøvrerbart.»
Oskar Lafontaine
Bakgrunn
Oskar Lafontaine ble født i en katolsk håndverkerfamilie som sønn av en baker. Han har en tvillingbror ved navn Hans. Faren, Hans senior, falt 29 år gammel i april 1944 i kamp under annen verdenskrig; barna ble aldri kjent med ham. Barndommen tilbragte Lafontaine i Dillingen, dit hans mor Katharina Lafontaine, født Ferner (død 2006), var flyttet etter farens død og etterhvert fikk seg arbeid som sekretær.
Ny-Hellesund
Historie
Ny-Hellesund fikk omgangsskole omkring 1775. Fast skole kom på 1820-tallet, først i leide lokaler. I 1835 var det første skolehuset ferdigbygd. Skolen ble nedlagt i 1963.